静悟斋主绝句选：诗写心声自在身 和吟润色寄三秦静 悟 斋 主 绝 句 选
敬呈多髯翁
诗写心声自在身，和吟润色寄三秦。
网屏邂逅琴书契，韵海情深重一真。
纪念海子
春暖花开海子天，一生短暂结诗缘。
如潮追念英才祭，一瓣心香寄九泉。
惜春
（一）
东君染绿有谁知，鸟语花香墨客思。
逸兴寻芳君莫负，春光一片总成诗。
（二）
三月风光次第新，恐迟花落我伤神。
愧无出色丹青手，渲染山村万里春。
骚人争春
入眸草色涤无尘，闲品花香倍有神。
把盏临风书画卷，骚人执意亦争春。
迎春
梅蕊枝头又绽春，花香遍野气清醇。
东风尤似神工手，点染山川绿水滨。
忆寻春留影
李白桃红柳色新，东风日暖后山春。
一双脉脉含情目，笑靥羞花总醉人。
参加诗联年会有感
凤城腊八聚群英，情字居怀发正声。
虽获声名原凑数，但尊前辈我心倾。
谷雨有感
新青柳眼闻鸣鸠，落絮游丝似水柔。
恰值春耕忙不误，犁牛过处醒田畴。
游溪山
数峰起伏水烟浮，一片诗心载满舟。
兴胜愧无如意笔，只余人在画中游。
游梅岭亭
岭有奇姿曲更雄，青山滴翠衬花红。
天晴约友寻芳去，把盏临风问谢公。
寻梅
年近春来不惧寒，山光入眼觅梅看。
流连忘返斜晖落，饱蘸诗情秀色餐。
题溪山诗意